Төсөл

**МОНГОЛ УЛСЫН ХУУЛЬ**

2021 оны …дугаар Улаанбаатар

сарын ….-ны өдөр хот

**НӨХӨН ОЛГОВОР ОЛГОХ ТУХАЙ**

1. **дүгээр зүйл.Хуулийн зорилт**

1.1.Энэ хуулийн зорилт нь 1930-1940 онд Монголын ард түмний олон зуун жилийн оюуны өвийг тээж, хадгалж ирсэн, түүхэн уламжлалт Монголын Бурханы (буддын) шашны өв соёл, сүм хийд, эд хөрөнгийг устгаснаас учирсан хохирлыг төрөөс нөхөн төлөхтэй холбоотой харилцааг зохицуулахад оршино.

**2 дугаар зүйл.Хууль тогтоомж**

2.1. Нөхөн олговор олгох тухай хууль нь Монгол Улсын Үндсэн хууль, Төсвийн тухай хууль, Төр, сүм хийдийн харилцааны тухай хууль, Үндэсний аюулгүй байдлын үзэл баримтлал, энэ хууль болон эдгээртэй нийцүүлэн гаргасан хууль тогтоомжийн бусад актаас бүрдэнэ.

**3 дугаар зүйл.Нөхөн олговрын эх үүсвэр**

3.1. Нөхөн олговрыг улсын төсвөөс олгох бөгөөд Улсын Их Хурал жил бүр улсын төсөвт тусгаж батлана.

**4 дүгээр зүйл. Нөхөн олговрын хэмжээ**

4.1. Нөхөн олговрын хэмжээ нь улсын төсвийн 0.1 хувьтай тэнцүү байна.

**5 дүгээр зүйл.Нөхөн олговрыг захиран зарцуулах**

5.1. Нөхөн олговрыг дараахь зориулалтаар зарцуулна:

5.1.1. уламжлалт Бурханы шашин, өв соёлыг сэргээн хөгжүүлэх чиглэлээр Бурханы шашны сүм, хийдийн үйл ажиллагааг дэмжих, гүн ухааны уламжлалт сургалтыг сэргээх;

5.1.2. хүүхэд, залуучуудад Бурхан шашны сургаалын гүн ухааныг ойлгуулах сургалт зохион байгуулах, олон зуун жилийн турш Монголын ард түмний оюуны өвийг тээж, хадгалж ирсэн түүхэн уламжлалыг өвлөн уламжлуулах, олон нийтэд түгээх;

5.1.3. нийгмийн оюун санааг гэгээрүүлэх, үндэсний эв нэгдлийг бэхжүүлэх үйл ажиллагааг дэмжих;

5.1.4. Бурханы шашны биет болон биет бус өв соёлын судалгааг хөгжүүлэх, ном судрыг сэргээх, орчуулах, түүнийг хамгаалах, хадгалах, шинээр бүтээх, хэвлэн түгээх;

5.1.5. ядуурлыг бууруулах, зовлонд нэрвэгдсэн хүн ардад туслалцаа үзүүлэх;

5.1.6. байгаль орчныг хамгаалах.

5.2. Нөхөн олговрыг соёлын асуудал хариуцсан төрийн захиргааны төв байгууллагатай байгуулсан гэрээний үндсэн дээр Монголын бурханы шашинтны төв Гандантэгчэнлин хийдэд олгоно.

5.3. Нөхөн олговрыг захиран зарцуулах, тайлагнах журмыг соёлын асуудал хариуцсан төрийн захиргааны төв байгууллага болон Гандантэгчнилэн хийд хамтран баталж, хэрэгжүүлнэ.

**6 дугаар зүйл.Бусад**

6.1.Энэхүү хуулийг 2021 оны 1 дүгээр сарын 1-ний өдрөөс эхлэн дагаж мөрдөнө.

Гарын үсэг